|  |  |
| --- | --- |
| 20.06.2019.NORAKSTS | Nr.7/7 |

**PROJEKTA „BEZATKRITUMU (ZERO WASTE) TŪRISMA ATTĪSTĪBA” IESNIEGUMA IESNIEGšana**

(ziņo I.Škutāne)

**Atklāti balsojot: PAR – 11** (A.Rāviņš, V.Ļevčenoks, M.Buškevics, I.Bandeniece, A.Garančs, R.Šlegelmilhs, I.Jakovels, S.Stoļarovs, A.Eihvalds, G.Kurlovičs, A.Rublis), **PRET-** nav, **ATTURAS – 1** (L.Zīverts),

Saskaņā ar likuma „Par pašvaldībām” 15.panta pirmās daļas 2. un 5.punktiem, Jelgavas pilsētas attīstības programmu 2014.-2020. gadam (apstiprināta ar Jelgavas pilsētas domes 23.05.2013. lēmumu Nr.5/5) un izsludināto trešo projektu konkursu programmā „Latvijas – Lietuvas pārrobežu sadarbības programma 2014.-2020. gadam”,

**JELGAVAS PILSĒTAS DOME NOLEMJ:**

1. Atļaut Jelgavas pilsētas pašvaldības iestādei ”Jelgavas reģionālais tūrisma centrs” iesniegt projekta iesniegumu un piedalīties kā partnerim projektā „Bezatkritumu (Zero Waste) tūrisma attīstība” (turpmāk – Projekts), programmas „Latvijas – Lietuvas pārrobežu sadarbības programma 2014.-2020. gadam” 3.konkursā. Projekta kopējās izmaksas ir 800 000.00 *euro* (astoņi simti tūkstoši *euro* un 00 centi) no tām Jelgavas pilsētas pašvaldības izmaksas ir 200 000.00 *euro* (divi simti tūkstoši *euro* un 00 centi),t.sk. 170 000.00 *euro* (viens simts septiņdesmit tūkstoši *euro* un 00 centi)(85%) ir Eiropas Reģionālās attīstības fonda finansējums, 10 000.00 *euro* (desmit tūkstoši *euro* un 00 centi) (5%) ir Valsts finansējums un 20 000.00 *euro* (divdesmit tūkstoši *euro* un 00 centi) (10%) ir Jelgavas pilsētas pašvaldības līdzfinansējums.
2. Projekta apstiprināšanas gadījumā Finanšu nodaļai iekļaut pašvaldības budžetā Projekta īstenošanai nepieciešamo finansējumu šādā sadalījumā:
	1. 2020. gadā – 50 000.00 *euro* (piecdesmit tūkstoši *euro* un 00 centi);
	2. 2021. gadā – 140 000.00 *euro* (viens simts četrdesmit tūkstoši *euro* un 00 centi);
	3. 2022. gadā – 10 000.00 *euro* (desmit tūkstoši *euro* un 00 centi).
3. Pilnvarot Jelgavas pilsētas pašvaldības iestādes “Jelgavas reģionālais tūrisma centrs” vadītāju parakstīt visus ar Projekta iesniegšanu un ieviešanu saistītos dokumentus un veikt visas nepieciešamās darbības Projekta ieviešanā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 20.jūnijā